Valtioneuvoston asetus

sairausvakuutuslain 3 luvun 4 ja 5 §:ssä tarkoitettujen korvaustaksojen perusteista annetun valtioneuvoston asetuksen muuttamisesta

Valtioneuvoston päätöksen mukaisesti

*kumotaan* sairausvakuutuslain 3 luvun 4 ja 5 §:ssä tarkoitettujen korvaustaksojen perusteista annetun valtioneuvoston asetuksen (1336/2004) 1 luvun 5 § ja 2 luvun 3 a §:n 2 momentti, sellaisina kuin ne ovat, 1 luvun 5 § asetuksessa 1369/2022 ja 2 luvun 3 a §:n 2 momentti asetuksessa 1386/2014,

*muutetaan* 1 luvun 3 ja 4 §, 2 luvun 1 §, 2 §:n 1 momentti ja 3 §, sellaisina kuin niistä ovat 1 luvun 3 § osaksi asetuksessa 1369/2022 sekä 2 luvun 1 § ja 2 §:n 1 momentti asetuksessa 692/2009, sekä

*lisätään* 3 lukuun uusi 3 § seuraavasti:

1 luku

Lääkärinpalkkioiden korvaamista koskevan taksan perusteet

3 §

Lääkärin toimenpidetaksa

Lääkärin toimenpidetaksaa sovelletaan, kun on kysymys lääkärin suorittamasta toimenpiteestä psyykkisen sairauden hoitona, suu- ja leukakirurgian erikoislääkärin suorittamasta toimenpiteestä tai naistentautien ja synnytysten erikoislääkärin suorittamasta hedelmöityshoitoon kuuluvasta toimenpiteestä.

Toimenpiteiden taksoja vahvistettaessa perusteena käytetään enintään 400 euron määrää.

4 §

Lääkärin vastaanottopalkkiotaksa

Yleistaksan mukaisia vastaanottopalkkiotaksoja vahvistettaessa perusteena käytetään enintään 36 euron määrää.

Jos tutkimuksen on suorittanut tai hoidon antanut psykiatrian erikoislääkäri tai naistentautien ja synnytysten erikoislääkäri ja tutkimus tai hoito on kuulunut hänen erikoisalaansa, erikoistaksan mukaisia vastaanottopalkkiotaksoja vahvistettaessa perusteena käytetään enintään 80 euron määrää.

2 luku

Hammashoidon korvaamista koskevan taksan perusteet

1 §

Taksojen vahvistaminen

Kansaneläkelaitoksen tulee vahvistaessaan sairausvakuutuslain 3 luvun 4 §:ssä tarkoitettua hammaslääkärinpalkkiotaksaa ja 4 a ja 5 §:ssä tarkoitettua suuhygienistinpalkkiotaksaa sekä rintamaveteraanien hammashuollon järjestämisestä ja korvaamisesta annetun lain (678/1992) 3 §:n 2 momentissa tarkoitettua rintamaveteraanien protetiikan korvaamista koskevaa taksaa noudattaa sairausvakuutuslain 3 luvun 6 §:ssä ja tässä asetuksessa säädettyjä perusteita.

2 §

Hammashoidon taksa

Hammaslääkärin suorittamasta tutkimuksesta ja antamasta hoidosta perityt palkkiot korvataan hammaslääkärinpalkkiotaksan ja rintamaveteraanien protetiikan toimenpidetaksan mukaan. Suuhygienistin tekemästä tutkimuksesta ja antamasta hoidosta perityt palkkiot korvataan suuhygienistinpalkkiotaksan mukaan.

— — — — — — — — — — — — — — — — — — — — — — — — — — — — — —

3 §

Hammaslääkärinpalkkiotaksa

Hammaslääkärinpalkkiotaksan toimenpiteiden taksoja vahvistettaessa perusteena käytetään enintään 150 euron määrää.

3 luku

Tutkimuksen ja hoidon korvaamista koskevan taksan perusteet

3 §

Fysioterapia

Fysioterapian alaan kuuluvan tutkimuksen ja hoidon taksoja vahvistettaessa perusteena käytetään enintään 30 euron määrää hoitokerralta.

———

Tämä asetus tulee voimaan päivänä kuuta 20 .

Helsingissä x.x.20xx

Sosiaaliturvaministeri Sanni Grahn-Laasonen

Nimike Etunimi Sukunimi